**ΦΥΛΛΟ ΕΡΓΑΣΙΑΣ 8ου ΕΡΓΑΣΤΗΡΙΟΥ «ΤΠΕ στην Εκπαίδευση»**

**Σκοπός της Εργασίας**

Σκοπός της εργασίας αυτής είναι η κατανόηση βασικών αρχών της εννοιολογικής χαρτογράφησης ως εποικοδομιστικής προσέγγισης για τη μάθηση, καθώς και η λειτουργική ένταξη και χρήση των λογισμικών εννοιολογικής χαρτογράφησης στην εκπαιδευτική διαδικασία, αναδεικνύοντας τις δυνατότητές τους για την επίτευξη διδακτικών στόχων.

**Βασικές Έννοιες**

[Εκπαιδευτικό λογισμικό](http://www.ecedu.upatras.gr/moodle/mod/glossary/showentry.php?courseid=10&concept=%CE%95%CE%BA%CF%80%CE%B1%CE%B9%CE%B4%CE%B5%CF%85%CF%84%CE%B9%CE%BA%CF%8C+%CE%BB%CE%BF%CE%B3%CE%B9%CF%83%CE%BC%CE%B9%CE%BA%CF%8C)

Εποικοδομισμός

Αναπαραστάσεις

Αναλυτικό Πρόγραμμα Σπουδών

Εννοιολογική Χαρτογράφηση

Εννοιολογικός χάρτης

Λογισμικό εννοιολογικής χαρτογράφησης

**Αντικείμενο της εργασίας**

Ο ρόλος σας στα πλαίσια της παρούσας εργασίας είναι ρόλος εκπαιδευτικού προσχολικής εκπαίδευσης, ο οποίος προετοιμάζει μια **διδακτική παρέμβαση**, αξιοποιώντας κατάλληλα ένα λογισμικό εννοιολογικής χαρτογράφησης

Τα εκπαιδευτικά λογισμικά, όπως έχουμε ήδη δει, είναι τεχνολογικές κατασκευές που συμβάλλουν στον έναν ή στον άλλο βαθμό στη διδασκαλία και στη μάθηση. Σε αυτό το πλαίσιο λοιπόν, και ως δυνάμει εκπαιδευτικοί, καλείστε να αντιμετωπίσετε ένα πρόβλημα πραγματικής κατάστασης χρησιμοποιώντας το λογισμικό της εννοιολογικής χαρτογράφησης Inspiration ως εργαλείο διδασκαλίας και μάθησης.

Στο πλαίσιο αυτό θα πρέπει να οργανώσετε έναν εννοιολογικό χάρτη για τη μελέτη περιβάλλοντος, επιλέγοντας μια από τις θεματικές ενότητες που προτείνονται παρακάτω, ώστε να μπορείτε να τον χρησιμοποιήσετε αργότερα για να πραγματοποιήσετε μια διδακτική παρέμβαση.

**Επιμέρους δραστηριότητες:**

1. Εξοικείωση με τα βασικά χαρακτηριστικά του προς μελέτη εκπαιδευτικού λογισμικού
2. Επιλογή μιας θεματικής ενότητας για τη δημιουργία του εννοιολογικού χάρτη από τις προτεινόμενες:
   1. Εποχές
   2. Επαγγέλματα
   3. Ανακύκλωση
   4. Κυκλοφορική Αγωγή
   5. Παιδιά του κόσμου
   6. Η γειτονιά μου
3. Δημιουργία εννοιολογικού χάρτη για αξιοποίησή του ως **μαθησιακό εργαλείο**, επιλέγοντας μια από τις παρακάτω τεχνικές (στο συμπληρωματικό υλικό θα βρείτε αντίστοιχα παραδείγματα)
   1. Συμπλήρωση ενός χάρτη
   2. Διόρθωση ενός χάρτη
4. Περιγραφή της δραστηριότητας

Για τον εννοιολογικό χάρτη που θα δημιουργήσετε θα πρέπει να γράψετε μια περιγραφή (300 με 500 λέξεις) αναλύοντας μια εκπαιδευτική δραστηριότητα στην οποία θα χρησιμοποιήσετε το φύλλο εργασίας, απαντώντας στα παρακάτω:

* Θεματική ενότητα δραστηριότητας
* Γνωστικό αντικείμενο
* Στόχος
* Τρόπος χρήσης εννοιολογικής χαρτογράφησης (Υλικό 8ου εργαστηρίου)
* Τρόπος ένταξης στη διδασκαλία
* Ποια είναι η προστιθέμενη αξία του λογισμικού στην δραστηριότητα που σχεδιάσατε (Υλικό 8ου εργαστηρίου)

**Οδηγίες υλοποίησης και υποβολής εργασίας**

Αποθηκεύστε το παρόν έγγραφο στον υπολογιστή σας

Μετονομάστε το αρχείο σας με τη μορφή: Ergasia\_8ou\_Ergasthriou\_onoma\_am

Δημιουργήστε τον εννοιολογικό χάρτη χρησιμοποιώντας το λογισμικό που προτείνεται στο συμπληρωματικό υλικό του εργαστηρίου (Inspiration: <https://www.inspiration-at.com/> )

Αποθηκεύστε το χάρτη σας ως εικόνα

Εισάγετε τον εννοιολογικό σας χάρτη στο αρχείο της εργασίας σας

Συμπληρώστε τα επιμέρους ερωτήματα.

**Υποβάλλετε το αρχείο της εργασίας στην πλατφόρμα Eclass.**